cyanic-selkie/wikianc huggingface dataset:
Τεντ Νούτζεντ
Επιστροφή στην προσωπική καριέρα
Στις 22 Φεβρουαρίου 1997, ο Νούτζεντ εμφανίστηκε ως γκεστ στη συναυλία των Metallica στο Auburn Hills του Μίσιγκαν, όπου έπαιξαν το "Stranglehold". Επέστρεψε στις ζωντανές εμφανίσεις το 1999 περιοδεύοντας δύο φορές στη Βόρεια Αμερική, στη δεύτερη περιοδεία ως support συγκρότημα των Kiss, με τον Τόμι Όλντριτζ στα τύμπανα.
Την επόμενη χρονιά, ξεκίνησε τις ηχογραφήσεις για ένα τρίτο άλμπουμ με τους Damn Yankees, αλλά η κυκλοφορία δεν πραγματοποιήθηκε ποτέ. Το 2001, περιόδευσε στην Αμερική ανοίγοντας τις εμφανίσεις των Lynyrd Skynyrd και Deep Purple στην κοινή τους περιοδεία. Εκείνη τη χρονιά κυκλοφόρησε το τέταρτο ζωντανό του άλμπουμ με τίτλο "Full Bluntal Nugity", ηχογραφημένο την πρωτοχρονιά του 2000 με τον Μάρκο Μεντόζα στο μπάσο. Στη συνέχεια, ενέταξε στο συγκρότημα του τον μπασίστα Μπράιαν Λουτς και το ντράμερ Τόμι Κλουφέτος για την ηχογράφηση του τραγουδιού "Comin' Down Hard".
Τον Σεπτέμβριο του 2002 κυκλοφόρησε το άλμπουμ "Craveman", κατά την περιοδεία του οποίου ο Νούτζεντ διαφήμιζε και το βιβλίο μαγειρικής του με τίτλο "Kill It & Grill It". Στις αρχές της επόμενης χρονιάς συμμετείχε στην περιοδεία "Beer Drinkers And Hell Raisers" με τους ZZ Top, Double Trouble και Kenny Wayne Shepperd.
Το καλοκαίρι του 2004 έδωσε μία σειρά συναυλιών για τις αμερικάνικες ένοπλες δυνάμεις στο Κανταχάρ του Αφγανιστάν και το Τικρίτ του Ιράκ, μαζί με τον μουσικό της κάντρι Τόμπι Κιθ, ενώ τον Δεκέμβριο έπαιξε για μία συναυλία με τους Damn Yankees μαζεύοντας χρήματα για το ίδρυμα "Solid Rock Foundation".
Το 2005 ξεκίνησε τις ηχογραφήσεις για το επόμενο του άλμπουμ, διακόπτοντας για την τηλεοπτική σειρά "Supergroup" με τον Σκοτ Ίαν των Anthrax, τον Έβαν Σέινφελντ των Biohazard, το ντράμερ των UFO, Τζέισον Μπόναμ και τον πρώην τραγουδιστή των Skid Row, Σεμπάστιαν Μπαχ.
Τον Σεπτέμβριο του 2007 κυκλοφόρησε το "Love Grenade" με την επανεκτέλεση του "Journey to the Center of the Mind" των Amboy Dukes. Στις 4 Ιουλίου του 2008 έδωσε την 6000η συναυλία του στο "DTE Energy Amphitheater" του Ντιτρόιτ, ενώ μέσα στη χρονιά κυκλοφόρησε το ζωντανά ηχογραφημένο CD και DVD, "Sweden Rocks".
Στις 17 Απριλίου 2009, ο Νιούτζεντ επανενώθηκε με τους Amboy Dukes για να λάβει το βραβείο διακεκριμένου επιτεύγματος στα "Detroit Music Awards", όπου έπαιξαν και το "Journey To The Center Of The Mind". Τον Μάρτιο του 2011 κυκλοφόρησε το κομμάτι "I Still Believe" μέσω διαδικτύου και περιόδευσε με τον Σεντ Χολμς να επιστρέφει για άλλη μια φορά στη σύνθεση του συγκροτήματος του.
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Αμερικανοί τραγουδιστές Κατηγορία:Αμερικανοί συνθέτες Κατηγορία:Ροκ μουσικοί
Εκλογές στην Τουρκική Δημοκρατία της Βόρειας Κύπρου
Στην μη αναγνωρισμένη διεθνώς Τουρκική Δημοκρατία της Βόρειας Κύπρου διεξάγονται εκλογές για πρόεδρο και για βουλή. Το 1985 υιοθετήθηκε Σύνταγμα. Η θητεία του προέδρου που αναδεικνύεται με εκλογές είναι 5ετής. Η Συνέλευση της Δημοκρατίας της Βορείου Κύπρου ( Cumhuriyet Meclisi) αριθμεί 50 μέλη, τα οποία εκλέγονται για θητεία 5 ετών. Επιτρέπεται η ίδρυση πολλών κομμάτων.
2015
Στις προεδρικές εκλογές, που διενεργήθηκαν στις 18 και 26 Απριλίου 2015 ο Μουσταφά Ακιντζί αναδείχθηκε νικητής με ποσοστό 60,52% έναντι 39,48% για τον έως τότε πρόεδρο, Ντερβίς Έρογλου, ο οποίος έλαβε ποσοστό 42,8% των ψήφων. Ο Έρογλου ορκίστηκε πρόεδρος στις 23 Απριλίου 2010. Σύμφωνα με τον Τσενγκίζ Ακτάρ, ειδικό επί των θεμάτων της Ευρωπαϊκής Ένωσης στην Κωνσταντινούπολη, "ο Έρογλου έχει ισχυρή προσωπικότητα ικανή να οδηγήσει σε αποτυχία τις όποιες διαπραγματεύσεις για επίλυση του Κυπριακού Ζητήματος, ενώ οι πολύ καλές του σχέσεις με την Στρατιωτική Ηγεσία της Άγκυρας δεν βοηθά ιδιαιτέρως την κατάσταση". Από την πλευρά του, ο Αλεξάντερ Ντάουνερ, εκπρόσωπος του ΟΗΕ στο νησί προειδοποίησε και τις δύο πλευρές για "μαύρο μέλλον" σε περίπτωση αποτυχίας των διαπραγματεύσεων, πιέζοντας, ταυτόχρονα, τους δύο ηγέτες να εντείνουν τις μεταξύ τους επαφές.
2010
!style="background-color:#E9E9E9" align=center valign=top|Υποψήφιος !style="background-color:#E9E9E9" align=center|Κόμμα !style="background-color:#E9E9E9" align=center|Ψήφοι !style="background-color:#E9E9E9" align=center|%
2013
Οι εκλογές διεξήχθησαν πρόωρα στις 28 Ιουλίου 2013.
2009
Στις 19 Απριλίου του 2009 διεξήχθησαν βουλευτικές εκλογές, Οι εθνικιστές Τούρκοι κέρδισαν τις εκλογές στα κατεχόμενα, αποτέλεσμα που ίσως να επηρεάσει αρνητικά την οποια κυοφορούμενη λύση. Γενικώς παρατηρήθηκε μια άνοδος του Εθνικισμού. , έναν χρόνο νωρίτερα από ό,τι αναμενόταν. Η απόφαση για τη διεξαγωγή των πρόωρων εκλογών έγινε από το κυβερνών Ρεπουμπλικανικό Τουρκικό Κόμμα.
Στις κάλπες προσήλθαν 171.000 ψηφοφόροι για την εκλογή 50 βουλευτών. Σύμφωνα με τις δημοσκοπήσεις, το αποσχιστικό, συντηρητικό Κόμμα Εθνικής Ενότητας του Ντερβίς Έρογλου θα ξεπερνούσε το Ρεπουμπλικανικό Τουρκικό Κόμμα του Μεχμέτ Αλί Ταλάτ με περισσότερες από 17 ποσοστιαίες μονάδες.
Το Κόμμα Εθνικής Ενότητας εξασφάλισε νίκη και αυτοδυναμία έναντι του Ρεπουμπλικανικού Τουρκικού Κόμματος του πρωθυπουργού Φερντί Σαμπίτ Σογιέρ. Στις εκλογές, το κόμμα του Έρογλου έλαβε ποσοστό 44,16% και αυτοδυναμία με 26 έδρες στη Βουλή. Το κόμμα του Σογιέρ ήρθε δεύτερο με 29,34% και κέρδισε 16 έδρες. Ο Ντερβίς Έρογλου, νικητής των εκλογών, ανέφερε χαρακτηριστικά πως μετά από ενδεχόμενη λύση του Κυπριακού Ζητήματος: "Το κράτος μας θα πρέπει να έχει αναγνωριστεί, οι Τούρκοι έποικοι πρέπει να έχουν το δικαίωμα να παραμείνουν στο νησί, όπως επίσης και ένα τμήμα των Τούρκων στρατιωτών, καθώς είναι υπεύθυνοι για την ασφάλειά μας.".
Βουλή της ΤΔΒΚ, 19 Απριλίου 2009 !style="background-color:#E9E9E9" align=center valign=top|Κόμματα !style="background-color:#E9E9E9" align=center|Ψήφοι !style="background-color:#E9E9E9" align=center|% !style="background-color:#E9E9E9" align=center|Έδρες !style="background-color:#E9E9E9" align=center|+/–
2014
Οι ψηφοφόροι καταψήφισαν τις προτεινόμενες αλλαγές στο σύνταγμα σε δημοψήφισμα (62%) στις 29 Ιουνίου 2014. Οι αλλαγές περιελάμβαναν μεταξύ άλλων την άρση της απαγόρευσης στους δημόσιους υπαλλήλους να μπορούν να συμμετέχουν σε πολιτικά κόμματα και να απαιτείται οι αιρετοί βουλευτές να κάνουν δήλωση της οικογενειακής τους περιουσίας. Επίσης, προτάθηκαν και αλλαγές στα δικαιώματα των παιδιών, όπως επίσης στην ελευθερία των επικοινωνιών. Το δημοψήφισμα διεξήχθη παράλληλα με τις τοπικές εκλογές.
Παραπομπές
*
Φόρουμ Βινάριουμ
Η Αγορά Οίνου, λατιν.: Forum Vinarium, ιταλ.: Foro Vinario, ήταν η αγορά εμπορίου (forum venalium) κρασιού της πρώιμης Αρχαίας Ρώμης. Βρισκόταν στην περιοχή του σύγχρονου Διαμερίσματος Τεστάτσιο (Quartiere Testaccio), μεταξύ του Αβεντίνου λόφου και του ποταμού Τίβερη.
Μία σειρά από επιγραφές έξω από τα τείχη της Ρώμης συνδέει την Αγορά Οίνου με μία ομάδα δανειστών (argentarii).
Βιβλιογραφικές αναφορές
Κατηγορία:Αγορές τροφίμων της αρχαίας Ρώμης
Όσμπερτ Κρώφορντ
Ο Όσμπερτ Κρώφορντ (αγγλ. Osbert Guy Stanhope Crawford, 1886 - 1957) ήταν Βρετανός αρχαιολόγος.
Βιογραφία
Απεβίωσε στις 28 Νοεμβρίου 1957.
Πηγές
Κατηγορία:Βρετανοί αρχαιολόγοι
Σκουληκαριά Άρτας
Η Σκουληκαριά είναι ένα ορεινό χωριό του Δήμου Γεωργίου Καραϊσκάκη με 269 μόνιμους κατοίκους (απογραφή 2011) σε υψόμετρο 973 μ. και απέχει περίπου 44 χιλιόμετρα από την πόλη της Άρτας.
Σύμφωνα με το Σχέδιο Καποδίστρια, η Σκουληκαριά υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Γεωργίου Καραϊσκάκη με έδρα το Διάσελλο. Με βάση τη νέα διοικητική διαίρεση που προβλέπει το Σχέδιο Καλλικράτης, η Σκουληκαριά εντάχθηκε στο διευρυμένο Δήμο Γεωργίου Καραϊσκάκη, ο οποίος συστάθηκε με τη συνένωση των προϋπαρχόντων δήμων Ηρακλείας, Καραϊσκάκη και Τετραφυλίας. Η Σκουληκαριά μαζί με το Γιαννιώτι και την Αγία Παρασκευή αποτελούν την τοπική κοινότητα Σκουληκαριάς με συνολικό πληθυσμό 441 κατοίκους.
Ιστορία
Η πρώτη πηγή που μας γνωστοποιεί την ύπαρξη του χωριού είναι τα αρχεία της Βενετίας, στα οποία μας γίνεται γνωστό ότι το έτος 1697, η Σκουληκαριά μαζί με πολλά άλλα χωριά της Άρτας, κατέβαλαν φόρο στην Βενετική διοίκηση με αντάλλαγμα την προστασία από τις επιδρομές των πειρατών.
Ο Φρανσουά Πουκεβίλ στο έργο «Ταξίδι στην Ελλάδα», το οποίο εκδόθηκε το 1820 κάνει αναφορά για τη Σκουληκαριά και μας πληροφορεί ότι στην πορεία του από το Βελετζικό, έφτασε στο χωριό το οποίο απέιχε μία ώρα από το Θεριακήσι και πέντε μίλια από το Κομπότι. thumb|left|430px|Η Σκουληκαριά και τα γειτονικά χωριά σε χάρτη του 1887. Σύμφωνα με το έργο του Σπυρίδωνος Αραβαντινού, «Ιστορία Αλή πασά του Τεπελενλή», η Σκουληκαριά υπήρξε τσιφλίκι του πασά των Ιωαννίνων, ο οποίος είχε στην κατοχή του το μεγαλύτερο μέρος των χωριών της Άρτας.
Ο Παναγιώτης Αραβαντινός στο έργο του «Χρονογραφία της Ηπείρου» μας ενημερώνει ότι, με βάση τον κατάλογο της απογραφής του 1845, η Σκουληκαριά ήταν ένα σημαντικό χωριό, το οποίο από πλευρά ιδιοκτησίας, ανήκε στο κράτος και κατοικούσαν σε αυτό 140 χριστιανικές οικογένειες.
Αναφορά στο χωριό κάνει και ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 1200 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Η Σκουληκαριά αποτελούσε μέρος του τμήματος Ραδοβυζίου.
Στο «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας, γίνεται αναφορά στη Σκουληκαριά. Σύμφωνα με αυτή την πηγή, την εποχή της επίσκεψης του Μητροπολίτη Άρτας, στο χωριό διέμεναν περίπου 100 οικογένεις και κατοικούσαν στις τρείς συνοικίες του χωριού, τη Σκουληκαριά, τη Ριγκίστιανα και το Κλίτσοβο. Οι κάτοικοι εκκλησιάζονταν στους ναούς της Αγίας Κυριακής, της Μεταστάσεως της Θεοτόκου και στο ναό του Αγίου Νικολάου. Ο Ξενόπουλος κάνει αναφορά και στο μοναστήρι της κοιμήσεως της Θεοτόκου, το οποίο σύμφωνα με τον ίδιο κατασκευάστηκε τον 13ο αιώνα. Σημαντική επίσης η αναφορά στον οπλαρχηγό Γώγο Μπακόλα, ο οποίος γεννήθηκε στη Σκουληκαριά και καταγόταν από την οικογένεια των Μπακολαίων.
Γεώργιος Καραϊσκάκης
Σύμφωνα με σημαντικό αριθμό πηγών, η Σκουληκαριά ειναι η γενέτειρα του Γεωργίου Καραισκάκη. Παπαρρηγόπουλος, Γεώργιος Καραϊσκάκης, Κυρομάνος 1990, σ.23 : «Ο Γεώργιος Καραισκάκης εγεννήθη τω 1782 είς Σκουλυκαρύαν (ή Σκωληκοκαρυάν) της επαρχίας Άρτης». – Γαζής, Βιογραφία των ηρώων Μάρκου Μπότσαρη και Καραϊσκάκη, 1828, σ.17 : «Ο Γεώργιος Καραϊσκάκης κατήγετο από την Άρταν (εξ Αμφιλοχίας), από χωρίον Σκουληκαρυιάν». - Νικόλαος Κασομούλης, Ενθυμήματα Στρατιωτικά της Επαναστάσεως των Ελλήνων (1821-1833)- Τόμος Α΄, σ.267, : «Ο Καραϊσκάκης κατάγετο από το Ραδοβύζι και οί συγγενείς του περιορίζοντο μόνον είς αυτό το τμήμα». – Karl Mendelssohn Bartholdy, Geschichte Griechenlands, Volume 1, 1828, σ.430 : «Georg Karaiskakis*), 1782 zu Skuli Karia in der Provinz Arta». – Camillo Ugoni, Vita e scritti di Giuseppe Pecchio, 1836, σ.161 : «Pecchio, descritte le visite e conversazioni da sè fatte in compagnia del generale Roche al generale Giorgio Caraiscachi, Epirota nativo di Arta». - Δημ. Φ. Καρατζένης, Η Άρτα εις την επανάστασιν του 1821, Θυσίαι και Αγωνισταί, Αθήναι, 1978, σ.17, Επιστολή του Ιωάννη Μακρυγιάννη στον Κυβερνήτη της Ελλάδος : ''«Ή μεγάλη αυτή επαρχία, ήτις σύγκειται από μίαν πόλιν και περίπου διακόσια πεντήκοντα χωρία υπό διάφοροις γενικοίς ονόμασι γνωριζόμενα, οίον Ραδοβίσδιον, Τζουμέρκα και Κάμπον[..]Οί όπλοφοροΰντες της αυτής επαρχίας δέν έλειψαν από τά στρατόπεδα και από όλας γενικώς τάς σημαντικωτέρας μάχας[..]εις τάς οποίας μάχας μετροΰμεν ένδόξως υπέρ πατρίδος πεσόντος περίπου τών τετρακοσίων, εξ ών καί ό αείμνηστος Καραϊσκάκης. Ολα δέ ταΰτα οί Άρτινοϊ και οσα άλλα διά τό σΰντομον παρατρέχομεν, τά έπεχειρίσθησαν ευχαρίστως, επί μόνω και μόνω σκοπό τοΰ να ΐδωμεν έλευθέραν την πατρώαν μας γήν.»''. -Χριστόπουλος, Γ., Ιστορία του Ελληνικού Έθνους: Νεώτερος Ελληνισμός από 1833 ως 1881, τ. 'ΙΓ, Εκδοτική Αθηνών, Αθήνα, 1977, σ.150, Ομιλία του γιού του Γεωργίου Καραϊσκάκη, Σπυρίδων, στο Πέτα της Άρτας προς τους κατοίκους της περιοχής τον Ιανουάριο του 1854 : ''«Ή έπίθεση όρίστηκε γιά τις 31 Ιανουαρίου και τήν παραμονή ό Καραϊσκάκης ώς γενικός άρχηγός, άπηύθυνε σπουδαία γιά τόν παλμό της και κυρίως γιά τό περιεχόμενο της προκήρυξη, στήν όποία άνάμεσα σέ άλλα άνέφερε «Αποθνήσκων ό πατήρ μου έκραξε "λυτροΰτε τάς Αθήνας" άφείς δέ μόνον κληροδότημα εις έμέ τήν μάχαιραν αύτοΰ έξέπνευσε. Λαβών τό κληροδότημα τοΰ πατρός και τάς μέν Αθήνας εύρών έλευθέρας, τήν γήν δέ τής γεννήσεώς του δούλην. έδραμον πρός ύμάς, ώ λαέ τής Ηπείρου, και τήν σημαίαν τής έλευθερίας ύψωσα μεθ' ύμών.» -Σύγχρονος Εγκυκλοπαίδεια Ελευθερουδάκη μετά πλήρους λεξικού της ελληνικής γλώσσης, Συλλογικό έργο, Αθήνα, εκδ.5η, τόμος 22 : «Σκουληκαριά (ή). "Εδρα κοινότητος της επαρχίας "Αρτης και Τζουμέρκων, του νομού "Αρτης, εν χώρα ορεινή. "Εχει 476 κατ., και άρχαίαν μονήν του 'ΙΓ αιώνος τιμωμένην επ' ονόματος της Θεοτόκου. Είνε πατρίς του στρατάρχου της Επαναστάσεως Γεωργ. Καραϊσκάκη.»''
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Γεωργίου Καραϊσκάκη
ΕΡΤ3
Η ΕΡΤ3 (Ελληνική Ραδιοφωνία Τηλεόραση 3) είναι το τρίτο κανάλι της ΕΡΤ, το οποίο ξεκίνησε να εκπέμπει στις 14 Δεκεμβρίου του 1988 με έδρα τη Θεσσαλονίκη και αρχικά ως ΕΤ3. Το κανάλι διαθέτει στούντιο σε διάφορες πόλεις της Ελλάδας, όπως στη Κομοτηνή, την Φλώρινα, την Αλεξανδρούπολη καθώς επίσης και στα νησιά Λέσβο, Σάμο και Πάρο. Από το 1996 το πρόγραμμά της εκπέμπεται πλέον στο σύστημα PAL (αντί του παλιού SECAM) και προβάλλεται όλο το 24ωρο. Το πρόγραμμά της περιλαμβάνει ντοκιμαντέρ, εκπομπές θρησκευτικού και λαογραφικού ενδιαφέροντος και προγράμματα σχετικά με την ελληνική επαρχία.
Η ΕΡΤ3 έχει αξιόλογες συνεργασίες με κανάλια των Βαλκανίων, της Γαλλίας και της Ρωσίας, στα πλαίσια ανταλλαγής προγραμμάτων ενώ παράλληλα ασχολείται με περιφερειακά, πολιτιστικά και θρησκευτικά θέματα.
Μετά το κλείσιμο του φορέα της ΕΡΤ Α.Ε. συνέχιζε τις εκπομπές της, υπό το εγχείρημα της ΕΡΤ Open. Μετά από την επαναλειτουργία της ίδιας της ΕΡΤ3 ο σταθμός εκπέμπει πλέον, μέσω της ΕΡΤ και παράλληλα συνεχίζει να αναμεταδίδεται από την ΕΡΤopen. Ύστερα από την επαναλειτουργία της ΕΡΤ που πραγματοποιήθηκε στις 11 Ιουνίου 2015, το κανάλι επαναλειτούργησε, αλλά λίγο αργότερα εντός του μήνα, στις 29 Ιουνίου του 2015.
1976
Η πρώτη επίσημη τηλεοπτική εκπομπή στη Θεσσαλονίκη έγινε στις 2 Σεπτεμβρίου του 1976, για την κάλυψη της Διεθνούς Έκθεσης Θεσσαλονίκης. Το στούντιο βρίσκονταν στο Περίπτερο 8 και παρουσιαστής ήταν ο Τέρενς Κουίκ ο οποίος ήταν ένας από τους ανθρώπους που ανέλαβαν το στήσιμο του καναλιού.
1988
Η λειτουργία ενός τρίτου καναλιού από την βόρεια Ελλάδα ήταν στα σχέδια της ΕΡΤ για αρκετά χρόνια (τα αντίστοιχα κλιμάκια των σταθμών λειτουργούσαν στην Θεσσαλονίκη από το 1976) και τελικά πραγματοποιήθηκε το 1988 με την υπογραφή του τότε Υπουργού Τύπου Ευάγγελου Βενιζέλου, καθώς οι βορειοελλαδικές υπηρεσίες της ΕΤ1 και της ΕΤ2 στην Θεσσαλονίκη αναδιοργανώθηκαν υπό νέα διεύθυνση, συνενώνοντας τες προκειμένου να λειτουργήσει το τηλεοπτικό κανάλι το οποίο ξεκίνησε και επίσημα στις 14 Δεκεμβρίου του 1988 στις 7 το απόγευμα ενώ στην Αθήνα ξεκίνησε μετά από τρεις μήνες, μία εβδομάδα και τέσσερις ημέρες (25 Μαρτίου 1989) και με πολλά προβλήματα καθώς το σήμα της μεταφέρονταν στην Αθήνα περίπου τρεις ώρες έπειτα από την έναρξη του καθημερινού της προγράμματος. Η ΕΤ3 στο ξεκίνημα της προβολής της στην Αθήνα "χρησιμοποιήθηκε" από την ΕΡΤ ως μέσο για να καταλάβει κάποιες ελεύθερες συχνότητες ώστε να μην επιτρέψει τη χρήση των συχνοτήτων από δημοτικούς και ιδιωτικούς τηλεοπτικούς σταθμούς που ετοιμάζονταν να εκπέμψουν.
Το πρόγραμμα της ΕΤ3 αρχικά αποτελούνταν κατά κύριο λόγο από επαναλήψεις παλαιότερων σειρών της ΕΡΤ και της ΕΡΤ2, σιγά σιγά όμως η ΕΤ3 άρχισε να παράγει τις δικές της εσωτερικές παραγωγές και απέκτησε τη δική της φυσιογνωμία.
Από τους κυριότερους συντελεστές για πολλά χρόνια είναι ο Λευτέρης Κογκαλίδης, ο οποίος έχει παρουσιάσει δελτία ειδήσεων, δημοσιογραφικές και μουσικές εκπομπές (όπως η "Μουσική βιντεοθήκη") και ο Γιώργος Φερέτης, επί πολλά χρόνια παρουσιαστής του δελτίου ειδήσεων. Και οι δύο ξεκίνησαν από το παράρτημα της ΥΕΝΕΔ στη Θεσσαλονίκη.
1989-2003
Στις 25 Φεβρουαρίου του 1989 ξεκινάει η κανονική ροή προγράμματος. Το 1990 το σήμα επεκτείνεται σε όλη τη Βόρεια Ελλάδα. Το 1994 καταργείται με νομοθετική ρύθμιση η "Γενική Διεύθυνση Βορείου Ελλάδος" και παίρνει τη θέση της η ΕΡΤ3, με διοικητική και οικονομική αυτοτέλεια. Τον Σεπτέμβριο του 1994 δημιουργούνται τα Μουσικά Σύνολα της ΕΡΤ3, ενώ τον Σεπτέμβριο του επομένου έτους παίρνει μέρος σε διεθνή τηλεοπτικό διαγωνισμό και αποσπά θετικές κριτικές και το 2000 παίρνει βραβείο καλύτερης μουσικής εκπομπής.
Το 1995 γίνεται μέλος της Ευρωπαϊκής Ένωσης Περιφερειακών Τηλεοπτικών Σταθμών, ενώ το ίδιο έτος, δημιουργείται το πρώτο περιφερειακό στούντιο της ΕΡΤ3 στη Φλώρινα. Το 1996 η ΕΤ3 ξεκινά συνεργασίες με άλλους δημόσιους τηλεοπτικούς σταθμούς και παίρνει μέρος στο "Balkan TV Magazin" ένα διαβαλκανικό τηλεοπτικό πρόγραμμα, ενώ την ίδια χρονιά δημιουργούνται τα πρώτα ψηφιακά στούντιο με 2 ψηφιακούς και 3 αναλογικούς θαλάμους μοντάζ και έναν ψηφιακό θάλαμο ροής προγράμματος και το σήμα της ΕΡΤ3 καλύπτει το 64% του ελληνικού γεωγραφικού χώρου, ενώ την ίδια χρονιά, είναι ο πρώτος ελληνικός τηλεοπτικός σταθμός που μεταδίδει στο σύστημα 16:9 και το πρόγραμμά της εξέπεμπε στο σύστημα PAL (αντί του παλιού SECAM). Στις 5 Νοεμβρίου 1996 βγαίνει στον αέρα το τέλετεξτ της ΕΤ3 με τίτλο "ΕΡΤΕΞΤ". Την 1η Ιουνίου 1997 η ΕΡΤ3 δημιουργεί τη δικιά της ιστοσελίδα www.ert3.gr. Το 1998 δημιουργούνται άλλα δύο περιφερειακά στούντιο, στη Μυτιλήνη και στην Κομοτηνή. Την ίδια χρονιά, οι τρεις ραδιοφωνικοί σταθμοί της ΕΡΤ3 μετεγκαθιστούνται στην οδό Αγγελάκη, όπου και βρίσκονται μέχρι σήμερα, προηγουμένως βρίσκονταν στις εγκαταστάσεις της Γεωργικής Σχολής. Τον Μάρτιο του 2000 η ΕΤ3 αποκτά 24ώρο πρόγραμμα την ημέρα, από το 16ώρο, και με αυτό το τρόπο καλύπτει το 85% της Ελληνικής επικράτειας. Την ίδια χρονιά δημιουργείται περιφερειακό στούντιο στη Σάμο, ενώ αργότερα στη Πάρο και στην Έδεσσα. Τον Οκτώβριο του 2003 δημιουργεί τον ιστοχώρο www.et3doc.gr όπου εκεί παρουσιάζει τα ντοκιμαντέρ δικής της παραγωγής.
Μετά το κλείσιμο της ΕΡΤ
Η απόφαση της κυβέρνησης για το κλείσιμο της ΕΡΤ Α.Ε., την 11 Ιουνίου 2013, σήμανε επισήμως την διακοπή της λειτουργίας του τηλεοπτικού σταθμού, και την παύση αναμετάδοσης του σήματος από το κέντρο εκπομπής του Χορτιάτη και άλλα επίσημα σημεία. Ωστόσο οι εργαζόμενοι αποφάσισαν να παραμείνουν στις εγκαταστάσεις, μη αναγνωρίζοντας την απόφαση, και να συνεχίσουν την παραγωγή τηλεοπτικού προγράμματος εις ένδειξη διαμαρτυρίας. Το Νοέμβριο του 2013, μετά την εκκένωση του Ραδιομεγάρου στην Αθήνα, από όπου εξέπεμπε μέχρι τότε η ΝΕΤ, η ΕΤ3 έγινε το μοναδικό κανάλι του εγχειρήματος των εργαζομένων, εγχείρημα που αργότερα έγινε γνωστό ως ΕΡΤ Open.
Το τηλεοπτικό πρόγραμμα ήταν διαθέσιμο από την ΕΡΤ Open και από διάφορες ιστοσελίδες. Το πρόγραμμα αναφερόταν για το κλείσιμο της δημόσιας τηλεόρασης και είχε ανεξάρτητη ειδησεογραφία και επικαιρότητα, μέχρι την επαναλειτουργία της ΕΡΤ.
Από τον Αύγουστο του 2014, η ΕΤ3 ενεργοποίησε διάφορα κέντρα εκπομπής ανά την Ελλάδα, ώστε να είναι έτοιμη για την κάλυψη της 79ης Διεθνούς Εκθέσεως. Ακόμα και μετά το πέρας της έκθεσης η ΕΤ3 συνέχισε να ενεργοποιεί και άλλα κέντρα εκπομπής. Την 1η Αυγούστου 2014, η ΕΡΤ3 ξεκίνησε να μεταδίδει την ΕΤ3 με ψηφιακό σήμα στο λεκανοπέδιο της Αττικής. Από τις 12 Αυγούστου του 2014, η ΕΤ3 εκπέμπει ψηφιακά στα Χανιά και στο Ρέθυμνο και από τις 18 Αυγούστου στην Πάτρα.
Στη Θεσσαλονίκη, στις 1 Νοεμβρίου 2014, η ΕΤ3 ξεκίνησε να εκπέμπει ψηφιακά. Στις 28 Νοεμβρίου 2014, ξεκίνησε να εκπέμπει ψηφιακά στη Δυτική Ελλάδα και στις 22 Ιανουαρίου 2015, στο Ηράκλειο Κρήτης και στα Ιωάννινα. Από τις 28 Φεβρουαρίου του 2015, η ΕΤ3 ξεκίνησε να εκπέμπει ψηφιακά στην Κεντρική Μακεδονία.
Επαναλειτουργία ΕΡΤ3
Μετά από το κλείσιμο της ΕΡΤ η ΕΤ3 συνέχισε να μεταδίδει πρόγραμμα. Στις 28 Απριλίου 2015, ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο στην ΕΡΤ. Έτσι, την ίδια μέρα που ξεκίνησε η επαναλειτουργία της, η ΕΤ3 μετονομάστηκε σε ΕΡΤ3 και υιοθέτησε το νέο της λογότυπο, χωρίς όμως να εκπέμπει πλήρες πρόγραμμα. Παράλληλα αναδιοργανωνόταν και το Διοικητικό συμβούλιο της ΕΡΤ3, και στις 17 Ιουνίου 2015 ανακοινώθηκε ότι ο νέος πρόεδρος της ΕΡΤ3 θα είναι ο πρώην πρύτανης του ΑΠΘ, Γιάννης Μυλόπουλος.
Μετά από την επαναλειτουργία λοιπόν, της μητρικής εταιρίας στις 11 Ιουνίου 2015, ακολούθησε και η επαναλειτουργία της ΕΡΤ3 η οποία έγινε επισήμως στις 29 Ιουνίου 2015. Η συχνότητά της επέστρεψε στην ψηφιακή πλατφόρμα της ΕΡΤ και πλέον καλύπτει όλη την χώρα με νέο πλήρες πρόγραμμα.
Μετά από την επαναλειτουργία της εκπέμπει σε όλη την Ελλάδα αλλά και δορυφορικά.
Δορυφορικά
Από τις 22 Νοεμβρίου του 2014, η ΕΡΤ3 εκπέμπει στην Αυστραλία και στη Νέα Ζηλανδία, μέσω του δορυφόρου Intelsat 19 και στη συχνότητα 12286 H, 28800 3/4.
Πρόγραμμα
Το πρόγραμμα του καναλιού αποτελείται από ενημερωτικές, πολιτιστικές, μουσικές και αθλητικές εκπομπές, δελτία ειδήσεων, ταινίες, ντοκιμαντέρ και ξένες σειρές. Το ενημερωτικό πρόγραμμα του σταθμού είναι ποικίλο, ενώ όσον αφορά τη ψυχαγωγία προβάλλει κυρίως ντοκιμαντέρ ξένης παραγωγής καθώς επίσης και ελληνικές πολιτιστικές και επιμορφωτικές εκπομπές. Μετά από την επαναλειτουργία της, μεταδίδει και πολλές εκπομπές σχετικά με την κάθε περιφέρεια της χώρας. Προβάλει νέα επεισόδια από εκπομπές όπως Κυριακή στο Χωριό, Άγρια Ελλάδα και άλλες.
Εξωτερικοί σύνδεσμοι
Κατηγορία:Ελληνική Ραδιοφωνία Τηλεόραση Κατηγορία:Τηλεοπτικοί σταθμοί της ΕΡΤ Κατηγορία:Μέσα Μαζικής Ενημέρωσης της Θεσσαλονίκης Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1988
Κύστη κόκκυγος
Η κύστη κόκκυγος ή τριχοφωλεϊκό συρίγγιο είναι μία από τις συνηθέστερες παθήσεις της ιεροκοκκυγικής περιοχής του υποδορίου ιστού. Η κατάσταση αυτή δημιουργείται από την διείσδυση τριχών μέσα στο δέρμα, γεγονός που συνήθως συμβαίνει στην περιοχή αυτή. Η νόσος αφορά κυρίως άνδρες (αναλογία άρρενες:θήλεις, 3:1) και παρουσιάζει τη μεγαλύτερη συχνότητά της στις ηλικίες 16 – 20 ετών, ενώ η επίπτωσή της μειώνεται κατακόρυφα μετά το 25ο έτος της ηλικίας. Η πάθηση αυτή είναι πλέον συχνή σε άνδρες από γυναίκες και συνηθέστερα συμβαίνει σε ηλικία ανάμεσα στην ήβη και 40 ετών.
Η κύστη κόκκυγος έγινε γνωστή και ως “νόσος Jeep” κατά τη διάρκεια του Β΄Παγκοσμίου Πολέμου καθώς πολλοί Αμερικανοί στρατιώτες υπέφεραν από τη συγκεκριμένη νόσο. Οδηγώντας τα στρατιωτικά τζιπ επί ώρες στους ανώμαλους, κατεστραμμένους από τον πόλεμο δρόμους, καθόντουσαν σε αυτά για παρατεταμένες χρονικές περιόδους με αποτέλεσμα να υποβάλλονται σε χειρουργικές θεραπείες κύστης κόκκυγα σε στρατιωτικά νοσοκομεία των Η.Π.Α.
Συμπτώματα
Ένας μικρός αριθμός ασθενών αναπτύσσουν υποτροπιάζουσες φλεγμονές. Στη χρόνια μορφή της νόσου ο ασθενής αναφέρει τουλάχιστον ένα επεισόδιο δημιουργίας αποστήματος κατά το παρελθόν το οποίο παροχετεύθηκε είτε αυτόματα είτε χειρουργικά. Έκτοτε μπορεί να παρέμειναν μόνο ένα αίσθημα δυσφορίας στην περιοχή της κατώτερης σπονδυλικής στήλης ή περίοδοι βύθιου άλγους στην ιερο-κοκκυκική περιοχή, εναλλασσόμμενες με περιόδους αναλγησίας οι οποίες ταυτίζονται με παροξυσμούς ορώδους ή ορο-αιματηρής έκκρισης. Η χειρουργική επέμβαση σχεδόν πάντοτε αποτελεί την μοναδική θεραπεία. μικρογραφία|Φλεγμονή κύστης κόκκυγος Τα 6 Βασικά Συμπτώματα της Κύστης Κόκκυγος
• Εμφάνιση μιας μικρής διόγκωσης στην ουρά
• Δημιουργία μεγάλης και επώδυνης φλεγμονώδους μάζας – αποστήματος
• Εκροή υγρού ή πυώδους υλικού από το απόστημα
• Ενόχληση απλά και μόνο στη μέση
• Το απόστημα, όταν φλεγμαίνει, γίνεται κόκκινο, διογκώνεται και σκληραίνει, ενώ μπορεί να εκρέει δύσοσμο πύον
• Πυρετός, καταβολή του οργανισμού και ναυτία από τη φλεγμονή
Θεραπεία
Η θεραπεία συνήθως εξαρτάται από την κατάσταση της νόσου. Ένα οξύ απόστημα συνήθως ελέγχεται με διάνοιξη και παροχέτευση προς απελευθέρωση του πύου και ελάττωση της φλεγμονής και του πόνου. Μία χρονίζουσα κύστη κόκκυγος θεραπεύεται καλύτερα με χειρουργική επέμβαση. Η χειρουργική επέμβαση σκοπό έχει την πλήρη αφαίρεση της κύστεως μαζί με τους συνοδούς πόρους και συρίγγια ούτως ώστε να εξασφαλιστεί χαμηλό ποσοστό υποτροπής
Η επέμβαση γίνεται με κλασσική μέθοδο - νυστέρι ή με Laser CO2 ή με RF (radiofrequency), τα δε αποτελέσματα της μεθόδου ανήκουν στην εκάστοτε εμπειρία του χειρουργού και στην ποιότητα της μετεγχειρητικής φροντίδας.
Η νεότερη τεχνολογία προσφέρει πολύ καλύτερη επούλωση, ελάχιστο μετεγχειρητικό πόνο, με αναμενόμενη γρήγορη κινητοποίηση, επιστροφή στην εργασία και σύντομη περίοδο ανάρρωσης.
Τα τελευταία χρόνια, η χρήση μιας νέας γενιάς χειρουργικών laser όχι μόνο προσέφερε εντυπωσιακά αποτελέσματα στην εντελώς ανώδυνη και αναίμακτη θεραπευτική προσέγγιση για το τριχοφωλεακό συρίγγιο και την κύστη κόκκυγα απαλλάσσοντας τους ασθενείς από την επώδυνη κλασική χειρουργική αφαίρεσης της κύστης.
Ελάχιστη απώλεια αίματος και παράλληλα ταχύτερη επούλωση του τραύματος, Πλήρης και ελεγχόμενη εξάχνωση της κύστης μαζί με τους πιθανούς συριγγώδεις πόρους  γρήγορη επάνοδος στην καθημερινότητα  χωρίς κανέναν περιορισμό για άσκηση, δεν απαιτούνται καθημερινές και επώδυνες αλλαγές απο τον ασθενή στο σπίτι , Επιτρέπεται το ντους αμέσως από την επόμενη ημέρα.
Κατηγορία:Παθήσεις του πρωκτού Κατηγορία:Δερματικές ασθένειες
Άγιος Βαρθολομαίος
Ο Άγιος Βαρθολομαίος (γαλλικά: Saint-Barthélemy, προφέρεται Σεν-Μπαρτελεμί, επισήμως: Κοινότητα του Αγίου Βαρθολομαίου, γαλλικά: Collectivité de Saint-Barthélemy), είναι πρώην αποικία της Σουηδίας, σήμερα προτεκτοράτο της Γαλλίας που δημιουργήθηκε στις 22 Φεβρουαρίου του 2007, αποτελούμενη κυρίως από τη νήσο του Αγίου Βαρθολομαίου και διάφορες άλλες νησίδες. Είναι μια από τις τέσσερις περιοχές των Μικρών Αντιλλών της Καραϊβικής που αποτελούν τις Γαλλικές Δυτικές Ινδίες. Έχει συνολική έκταση 21 τ.χλμ. και πληθυσμό 10.585 κατοίκους, σύμφωνα με επίσημη εκτίμηση για το 2020 (κατατάσσεται 233η). Πρωτεύουσα είναι η Γουσταβία.
Ετυμολογία
Το νησί ονομάστηκε από τον Χριστόφορο Κολόμβο προς τιμήν του μικρότερου αδερφού του, Βαρθολομαίου Κολόμβου το 1493.
Πρώιμη περίοδος
Οι πρώτοι κάτοικοι του νησιού πιθανότατα ήταν οι Ταΐνο και οι Αραουάκοι, οι οποίοι ονόμαζαν το νησί «Ouanalao», αν και πιστεύεται ότι το νησί δεν κατοικήθηκε μόνιμα λόγω της έλλειψης πηγών νερού και του εδάφους του. Ο Χριστόφορος Κολόμβος ήταν ο πρώτος Ευρωπαίος που έφτασε στο νησί το 1493. Οι σποραδικές επισκέψεις συνεχίστηκαν για τα επόμενα εκατό χρόνια έως ότου άρχισε να λαμβάνει χώρα ο επίσημος αποικισμός του.
17ος αιώνας
Μέχρι το 1648 στο νησί είχαν εγκατασταθεί Γάλλοι, ενθαρρυνόμενοι από τον Φιλίπ ντε Λονγκβιλιέρ ντε Πουανσί, τον υπολοχαγό-κυβερνήτη της Γαλλικής Εταιρείας Δυτικών Ινδιών, αρχικά περίπου 50 έως 60 άποικοι, αργότερα ο πληθυσμός αυξήθηκε από μικρότερους αριθμούς που προέρχονταν από τον Άγιο Χριστόφορο. Με επικεφαλής τον Ζακ Ζεντ (Jacques Gentes), οι νέες αφίξεις άρχισαν να καλλιεργούν κακάο. Ωστόσο, ο οικισμός δέχθηκε επίθεση από τους Καραΐβους το 1656 και εγκαταλείφθηκε για λίγο.
Ο Ντε Πουανσί ήταν ο κυρίαρχος διοικητής αυτής της περιόδου και μέλος του Τάγματος του Αγίου Ιωάννη. Διευκόλυνε τη μεταβίβαση κυριότητας από τη γαλλική «Εταιρεία Αμερικανικών Νήσων» (Compagnie des Îles de l'Amérique) στο Τάγμα. Συνέχισε να κυβερνά το νησί μέχρι το θάνατό του το 1660. Πέντε χρόνια αργότερα, αγοράστηκε από τη Γαλλική Εταιρεία Δυτικών Ινδιών μαζί με τα άλλα αγαθά του Τάγματος στην Καραϊβική. Μέχρι το 1674, η εταιρεία διαλύθηκε και τα νησιά έγιναν μέρος του Γαλλικού Βασιλείου και προστέθηκαν στην αποικία της Γουαδελούπης.
18ος αιώνας
thumb|upright|Σφραγίδα του κυβερνήτη της σουηδικής αποικίας, 1784–1877 thumb|upright=1.3|Ιστορικά τεταρτημόρια (1801)
Το νησί αποδείχθηκε οικονομικά ανεπιτυχές και υποτάχθηκε σε δραστηριότητες πειρατών (κυρίως ο Ντανιέλ Μοντμπάρς γνωστός και ως «Μοντμπάρς ο εξολοθρευτής»), καθώς και οι λεηλασίες των Βρετανών, που του επιτέθηκαν το 1744. Θεωρώντας έτσι ότι δεν έχει μεγάλη αξία, ο βασιλιάς Λουδοβίκος ΙΣΤ΄ δίνει το νησί στη Σουηδία το 1784 ως αντάλλαγμα για προνόμια συναλλαγών στο Γκέτεμποργκ. Αυτή η αλλαγή κυριαρχίας έφερε την πρόοδο και την ευημερία καθώς οι Σουηδοί κήρυξαν τη Γουσταβία (που πήρε το όνομά της από τον Σουηδό βασιλιά) ελεύθερο λιμάνι, κατάλληλο για εμπόριο από τους Ευρωπαίους για αγαθά, συμπεριλαμβανομένου του λαθρεμπορίου.
19ος αιώνας
Η δουλεία ασκήθηκε στον Άγιο Βαρθολομαίο σύμφωνα με το διάταγμα για την αστυνομία των σκλάβων και των ελεύθερων έγχρωμων ανθρώπων του 1787. Στις 9 Οκτωβρίου του 1847 παραχωρήθηκε στους τελευταίους νόμιμους σκλάβους στη σουηδική αποικία του Αγίου Βαρθολομαίου η ελευθερία τους από το κράτος. Δεδομένου ότι το νησί δεν ήταν περιοχή φυτείας, οι απελευθερωμένοι σκλάβοι υπέστησαν οικονομικές δυσκολίες λόγω έλλειψης ευκαιριών για απασχόληση.
Το 1852, ένας καταστροφικός τυφώνας έπληξε το νησί και μετά ακολούθησε και πυρκαγιά. Η οικονομία υπέφερε, και έτσι η Σουηδία προσπάθησε να απαλλαγεί από το νησί. Μετά από δημοψήφισμα το 1877, η Σουηδία επέστρεψε το νησί στη Γαλλία το 1878, το οποίο διοικήθηκε ως τμήμα της Γουαδελούπης.
Winning Combinations: Deep Purple and Rainbow
Winning Combinations: Deep Purple and Rainbow είναι ο τίτλος της συλλογής τραγουδιών των χαρντ ροκ συγκροτημάτων Deep Purple και Rainbow η οποία κυκλοφόρησε στις 17 Ιουνίου του 2003 από την εταιρεία "Universal Special Products".
Η συλλογή επικεντρώνεται στα τραγούδια που κυκλοφόρησαν τα δύο συγκροτήματα κατά τη δεκαετία του '80 έχοντας πέντε τραγούδια των Deep Purple και πέντε των Rainbow.
Deep Purple
1. Bad Attitude (Blackmore, Gillan, Glover, Lord) - 4:44
Άγιος Βαρθολομαίος
20ος αιώνας
Στις 19 Μαρτίου του 1946, οι κάτοικοι του νησιού έγιναν Γάλλοι πολίτες με πλήρη δικαιώματα. Με λίγες οικονομικές προοπτικές στα νησιά, πολλοί άντρες από τον Άγιο Βαρθολομαίο έπιασαν δουλειά στον Άγιο Θωμά για να στηρίξουν τις οικογένειές τους. Ο οργανωμένος τουρισμός και τα ξενοδοχεία ξεκίνησαν σοβαρά τη δεκαετία του 1960 και αναπτύχθηκαν στη δεκαετία του 1970 και μετά, ειδικά μετά την κατασκευή της λωρίδας προσγείωσης του νησιού που μπορούσε να φιλοξενήσει αεροσκάφη μεσαίου μεγέθους. Το νησί σύντομα έγινε γνωστό ως πολυτελής προορισμός υψηλής ποιότητας, όπου σύχναζαν πολλές διασημότητες, όπως η Γκρέτα Γκάρμπο, ο Χάουαρντ Χιουζ, ο Ντέιβιντ Ροκφέλερ, ο Τσέβι Τσέις, ο Στιβ Μάρτιν και ο Τζόνι Χαλιντέι. Η αύξηση του αριθμού των τουριστών οδήγησε σε αύξηση του βιοτικού επιπέδου και γρήγορο εκσυγχρονισμό.
Winning Combinations: Deep Purple and Rainbow
Deep Purple
(από το δίσκο The House of Blue Light)
2. Hush (Live) (Joe South) - 3:32
Άγιος Βαρθολομαίος
21ος αιώνας
Ο Άγιος Βαρθολομαίος ήταν για πολλά χρόνια μια γαλλική κοινότητα μέρος της Γουαδελούπης, η οποία είναι μια υπερπόντια περιοχή και τμήμα της Γαλλίας. Μέσω δημοψηφίσματος το 2003, οι κάτοικοι των νησιών ζήτησαν διαχωρισμό από τη διοικητική δικαιοδοσία της Γουαδελούπης, και αυτό τελικά επιτεύχθηκε το 2007. Το νησί του Αγίου Βαρθολομαίου έγινε μια υπερπόντια συλλογικότητα (COM). Ένα διοικητικό εδαφικό συμβούλιο εκλέχθηκε για τη διοίκησή του, το οποίο έχει παράσχει στο νησί έναν ορισμένο βαθμό αυτονομίας. Ένας γερουσιαστής εκπροσωπεί το νησί στο Παρίσι. Ο Άγιος Βαρθολομαίος διατήρησε το καθεστώς του ελεύθερου λιμανιού. Ο Άγιος Βαρθολομαίος έπαψε να είναι μια εξόχως απόκεντρη περιοχή και έφυγε από την ΕΕ, για να γίνει ΥΧΕ, (Υπερπόντια Χώρα ή Επικράτεια) την 1η Ιανουαρίου του 2012.
Winning Combinations: Deep Purple and Rainbow
Deep Purple
(από το δίσκο Nobody's Perfect)
Άγιος Βαρθολομαίος
21ος αιώνας
Το νησί υπέστη ζημιές από τον τυφώνα Ίρμα τον Σεπτέμβριο του 2017, αλλά ανέκαμψε γρήγορα και στις αρχές του 2018 οι μεταφορές και η ηλεκτρική ενέργεια λειτουργούσαν σε μεγάλο βαθμό.
Winning Combinations: Deep Purple and Rainbow
Deep Purple
(από το δίσκο Perfect Strangers)
Άγιος Βαρθολομαίος
Πολιτική
thumb|200px|right|Το λιμάνι του Αγίου Βαρθολομαίου Το νησί αποτελεί υπερπόντια κοινότητα της Γαλλίας και μέρος της Γουαδελούπης, η οποία είναι υπερπόντιος νομός και περιοχή της Γαλλίας, συνεπώς ανήκει στην ΕΕ. Το 2003 σε δημοψήφισμα οι κάτοικοι του νησιού ενέκριναν την απόσχισή τους από τη Γουαδελούπη και τη δημιουργία ξεχωριστής υπερπόντιας κοινότητας της Γαλλίας. Ύστερα από απόφαση του γαλλικού Κοινοβουλίου, στις 22 Φεβρουαρίου του 2007 τέθηκε σε ισχύ ο νόμος για την παραχώρηση καθεστώτος επικράτειας στο νησί του Αγίου Βαρθολομαίου. Νομάρχης είναι ο Βενσάν Μπερτόν (από τις 28 Μαρτίου 2022) και Πρόεδρος του Εδαφικού Συμβουλίου (εξελέγη στις 16 Ιουλίου του 2007) ο Μπρούνο Μαγκρά.
Winning Combinations: Deep Purple and Rainbow
Deep Purple
4. Highway Star (Live) (Blackmore, Gillan, Glover, Lord, Paice) - 6:12
5. Mean Streak (Blackmore, Gillan, Glover) - 4:22
Άγιος Βαρθολομαίος
Πρόσφατες (2022)
Οι τελευταίες εκλογές διεξήχθησαν στις 20 Μαρτίου 2022.
Winning Combinations: Deep Purple and Rainbow
Rainbow
6. Rock Fever (Blackmore, Turner) - 3:51
(από το δίσκο Straight Between the Eyes)
7. Since You've Been Gone (Ballard) - 3:18
(από το δίσκο Down to Earth)
Άγιος Βαρθολομαίος
Οικονομία
Ο Άγιος Βαρθολομαίος δεν έχει καλλιεργήσιμο έδαφος ούτε πόσιμο νερό. Αρχικά ήταν εμπορικός σταθμός και σταθμός ανεφοδιασμού κουρσάρων. Σήμερα η οικονομία του νησιού βασίζεται στον τουρισμό. Το νησί είναι διάσημο για τις 22 παραλίες του, πολλές από τις οποίες προστατεύονται από κοραλλιογενείς υφάλους, καθώς και για θαλάσσια σπορ, όπως οι καταδύσεις. Ιδιαίτερης αισθητικής είναι και τα κτίρια του νησιού, με εμφανή τη σουηδική επιρροή.
Winning Combinations: Deep Purple and Rainbow
Rainbow
8. I Surrender (Live) (Ballard) - 5:44
(από το δίσκο Finyl Vinyl)
9. Stone Cold (Blackmore, Turner, Glover) - 5:17
Άγιος Βαρθολομαίος
Μεταφορές
Αφίξεις στο νησί γίνονται είτε με πλοίο της γραμμής από τον Άγιο Μαρτίνο ή αεροπλάνο. Το μοναδικό αεροδρόμιο του νησιού είναι στο Σεν Ζαν. Η προσέγγιση του αεροδρομίου είναι δύσκολη, καθώς οι πιλότοι πρέπει να περάσουν ξυστά πάνω από μια πλαγιά με σπίτια για να προσγειωθούν. Στις 24 Μαρτίου 2001, ένα αεροπλάνο συνετρίβη κατά τη διαδικασία προσέγγισης του αεροδρομίου, με αποτέλεσμα να πεθάνουν όλοι οι επεμβαίνοντες και ένα άτομο στο έδαφος. Οι πιλότοι χρειάζονται ειδική άδεια για να προσγειωθούν στο αεροδρόμιο.
Winning Combinations: Deep Purple and Rainbow
Rainbow
10. Street of Dreams (Blackmore, Turner) - 4:25
Πηγές
Κατηγορία:Δισκογραφία των Deep Purple Κατηγορία:Δισκογραφία των Rainbow Κατηγορία:Άλμπουμ του 2003
Άγιος Νικόλαος Ρεθύμνης
Ο Άγιος Νικόλαος Ρεθύμνης (πρώην Καϊναρτζές και Άγιος Κωνσταντίνος ) είναι οικισμός της Κοινότητος Έρφων του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011, ο πληθυσμός του ανέρχεται στους 136 κατοίκους.
Γενικά και ιστορικά στοιχεία
Ο οικισμός βρίσκεται ανατολικά της πόλης του Ρεθύμνου και είναι κτισμένος σε υψόμετρο 60 μέτρων. Μέχρι το 1957 ήταν γνωστός ως Καϊναρτζές, ενώ κατόπιν μετονομάστηκε για βραχύ χρονικό διάστημα σε Άγιος Κωνσταντίνος προτού λάβει το 1961 τη σημερινή του ονομασία. Διοικητικά υπαγόταν αρχικά στην κοινότητα Πρίνου και από το 1930 μέχρι το 1997 στην κοινότητα Έρφων της επαρχίας Μυλοποτάμου (με εξαίρεση μια ολιγόμηνη υπαγωγή του κατά το 1967 στην κοινότητα Βιρανεπισκοπής ), ενώ κατόπιν ανήκε στον καποδιστριακό δήμο Αρκαδίου. Από το 2011 ανήκει στον διευρυμένο δήμο Ρεθύμνης.
Η εκκλησία του χωριού είναι αφιερωμένη στον Άγιο Νικόλαο, εξ ου και η ονομασία του. Ο ναός του Αγίου Νικολάου ανεγέρθηκε το 1926 από τον Αντώνιο Πετρακάκι, ο οποίος δώρισε και το οικόπεδο όπου κτίστηκε το 1933 το Δημοτικό Σχολείο Αγίου Νικολάου, που λειτουργεί έως σήμερα εξυπηρετώντας και γειτονικά χωριά. Εκκλησιαστικά εξυπηρετείται από την ενορία Αγίου Νικολάου-Βιράν Επισκοπής, που υπάγεται στην Γ΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου.
Abandon
Abandon είναι ο τίτλος του 16ου στούντιο δίσκου του χαρντ ροκ συγκροτήματος Deep Purple, ο οποίος κυκλοφόρησε τον Ιούνιο του 1998. Ηχογραφήθηκε στα Greg Rike Studios της πόλης Αλταμόντε Σπρινγκς των Ηνωμένων Πολιτειών από το Σεπτέμβριο του 1997 μέχρι τον Απρίλιο του 1998. Το συγκεκριμένο άλμπουμ είναι το δεύτερο στούντιο άλμπουμ το οποίο ηχογράφησαν οι Deep Purple με τον Στηβ Μορς στην κιθάρα αλλά και το τελευταίο το οποίο ηχογράφησε μαζί τους ο θρυλικός κιμπορντίστας του συγκροτήματος, Τζον Λορντ.
Ο δίσκος αυτός γνώρισε ακόμη μικρότερη εμπορική επιτυχία από τον προκάτοχο του, "Purpendicular", αλλά αναγνωρίζεται από τους οπαδούς των Deep Purple ως ένας από τους πιο "σκληρούς" ηχητικά δίσκους τους μαζί με το "The Battle Rages On" του 1993.
Η ηχογράφηση του δίσκου
Τον Σεπτέμβριο του 1997, οι Deep Purple μετέβησαν στο Αλταμόντε Σπρινγκς της Φλόριντα και τις "Greg Rike Productions" για την ηχογράφηση του διαδόχου του "Purpendicular". Στη συγκεκριμένη τοποθεσία είχαν βρεθεί για τη δημιουργία του προαναφερθέντος δίσκου αλλά και το 1989 για τον δίσκο "Slaves and Masters". Οι ηχογραφήσεις διήρκεσαν μέχρι τον Απρίλιο του 1998, με δύο διαλείμματα για περιοδείες. Η μίξη του δίσκου έγινε από τον Ντάρεν Σνάιντερ στα "Platinum Post Studios" και η παραγωγή του από τον μπασίστα του συγκροτήματος, Ρότζερ Γκλόβερ.
left|thumb|180px|Ο Ρότζερ Γκλόβερ έκανε την παραγωγή του δίσκου Το φθινόπωρο του 1997, το συγκρότημα βρισκόταν σε ένα δωμάτιο των "Greg Rike Productions" συνθέτοντας την αρχική μορφή των τραγουδιών του άλμπουμ. Το πρώτο όργανο που ηχογραφήθηκε ήταν τα τύμπανα του Ίαν Πέις, με την αρχική εκτέλεση του μπάσου του Ρότζερ Γκλόβερ να ακολουθεί. Ο Στηβ Μορς ηχογράφησε κάποια overdub της κιθάρας του, με τον Τζον Λορντ να ολοκληρώνει τον αρχικό κύκλο ηχογραφήσεων. Μετά από αυτή τη διαδικασία, προστέθηκαν τα φωνητικά του Ίαν Γκίλαν.
Το στούντιο χωριζόταν σε δύο μέρη, με το ένα να είναι καλυμμένο με μοκέτα, ενώ το άλλο μισό να είναι αφημένο στο τσιμεντένιο πάτωμα για καλύτερη αίσθηση της ζωντανής ηχογράφησης. Τα δύο αυτά κομμάτια είναι χωρισμένα από ένα διάδρομο από βελανιδιά. Οι Μορς και Πέις είχαν τοποθετηθεί στο δεύτερο μέρος, ενώ οι Γκλόβερ και Λορντ ήταν στο πρώτο κομμάτι. Ο Σνάιντερ δούλεψε με ένα Sony 3324 DASH κατά τους δύο πρώτους μήνες ηχογραφήσεων και ολοκλήρωσε με ένα Sony 3348 DASH, ενώ το "Abandon" ηχογραφήθηκε σε κονσόλα σαράντα καναλιών.
Ο Σνάιντερ σχεδίαζε να κάνει τη μίξη του δίσκου στο Νάσβιλ ή τη Νέα Υόρκη, αλλά περιοριζόταν χρονικά από το ότι τα φωνητικά δεν είχαν ολοκληρωθεί. Αποτέλεσμα αυτού ήταν η μίξη να γίνει στα "Platinum Post Studios" του Ορλάντο, τα οποία περιείχαν κονσόλα SSL 9000J.
Οι Γκλόβερ και Σνάιντερ αποφάσισαν να ακολουθήσουν μία διαφορετική και ασυνήθιστη οδό, δουλεύοντας όχι σε κάθε κομμάτι μέχρι να ολοκληρωθεί αλλά κάνοντας τη μίξη σε όλα τα τραγούδια σε διαφορετικές φάσεις. Το συγκρότημα και ο Σνάιντερ είχαν ένα συγκεκριμένο ηχητικό σύνολο στο μυαλό τους πριν ξεκινήσουν οι ηχογραφήσεις και για το λόγο αυτό ακολουθήθηκε η συγκεκριμένη διαδικασία. Κατά τη μίξη του άλμπουμ, για κάθε κομμάτι υπήρχαν δέκα με δεκαπέντε διαφορετικές εκτελέσεις στα χέρια των παραγωγών.
Από τις συγκεκριμένες ηχογραφήσεις προήλθαν δώδεκα νέα τραγούδια, εκ των οποίων το ένα έμεινε εκτός δίσκου για να συμπεριληφθεί μία επανεκτέλεση κάποιου κλασικού κομματιού των Deep Purple. Το συγκρότημα έλαβε ως υποψήφια τα τραγούδια "Bloodsucker", "No One Came" και "When a Blind Man Cries", με το πρώτο εξ αυτών, από το "Deep Purple in Rock" του 1970, να είναι το κομμάτι που θα έκλεινε τελικά το "Abandon".
Η περιοδεία για την προώθηση του Abandon
thumb|230px|Ο Ίαν Πέις Το καλοκαίρι του 1997, οι Deep Purple έδωσαν πέντε συναυλίες στη Γερμανία, την Ελβετία, τον Καναδά και τη Βηρυτό του Λίβανου. Τον Σεπτέμβριο του ίδιου έτους πήγαν στις Ηνωμένες Πολιτείες και την πόλη Αλταμόντε Σπρινγκς της Φλόριντα. Οι ηχογραφήσεις για το νέο τους άλμπουμ διήρκεσαν μέχρι τα τέλη Νοεμβρίου, όταν και αναχώρησαν για να εμφανιστούν ζωντανά στα κλαμπ "House of Blues" της Ατλάντα, του Ορλάντο, του Μιρτλ Μπιτς της Νότιας Καρολίνας, του Σικάγο και του Φοίνιξ. Η περιοδεία κράτησε από τις 5 μέχρι και τις 17 Δεκεμβρίου, για να συνεχιστεί στις 28 Ιανουαρίου του 1998 και να κλείσει με τρεις εμφανίσεις στην Πόλη του Μεξικού, το Μοντερρέι στο Μεξικό και το Σαν Χοσέ της Κόστα Ρίκα.
Μετά το πέρας της περιοδείας, οι Deep Purple επέστρεψαν στο στούντιο για να ολοκληρώσουν τις ηχογραφήσεις του "Abandon" μέχρι τις αρχές Απριλίου του 1998. Ο δίσκος κυκλοφόρησε στις 2 Ιουνίου του 1998 από την εταιρεία "ΕΜΙ" στην Ευρώπη και από την "CMC International" στην Αμερική.
Η περιοδεία για την προώθηση του δίσκου ξεκίνησε την 1 Ιουνίου στην Κωνσταντινούπολη για να περάσει στην Ιταλία, τη Γερμανία, την Αυστρία και να ολοκληρώσει αυτό το πρώτο ευρωπαϊκό κομμάτι της στις 12 Ιουλίου στην Ισπανία. Στις αρχές Αυγούστου, μεταφέρθηκαν στις Ηνωμένες Πολιτείες όπου και περιόδευσαν μέχρι τις 30 Αυγούστου κάνοντας και τρεις εμφανίσεις στον Καναδά.
Στις 15 Σεπτεμβρίου επέστρεψαν στην Ευρώπη, για μία μεγάλη περιοδεία η οποία διήρκεσε ως τις 28 Νοεμβρίου και πέρασε από 15 χώρες. Το Μάρτιο του 1999, οι Deep Purple ξεκίνησαν την περιοδεία τους στη Λατινική Αμερική όπου εμφανίστηκαν στη Βραζιλία, τη Χιλή και την Αργεντινή. Στις 16 Απριλίου μεταφέρθηκαν στην Αυστραλία για οκτώ εμφανίσεις και την 1 Μαΐου στην Κουάλα Λουμπούρ της Μαλαισίας. Την περιοδεία της προώθησης του "Abandon" έκλεισε η τρίτη διαδοχική περιοδεία τους στην Ευρώπη από τις 4 Ιουνίου μέχρι τις 28 Ιουλίου, με τελευταία συναυλία τους στη Σεούλ της Νοτίου Κορέας στις 31 Ιουλίου του 1999.
Τα τραγούδια
1. Any Fule Kno That (Gillan, Glover, Morse, Lord, Paice) - 4:29
3. Don't Make Me Happy (Gillan, Glover, Morse, Lord, Paice) - 4:56
4. Seventh Heaven (Gillan, Glover, Morse, Lord, Paice) - 5:25
5. Watching the Sky (Gillan, Glover, Morse, Lord, Paice) - 5:26
7. Jack Ruby (Gillan, Glover, Morse, Lord, Paice) - 3:48
8. She Was (Gillan, Glover, Morse, Lord, Paice) - 4:19
9. Whatsername (Gillan, Glover, Morse, Lord, Paice) - 4:26
10. 69 (Gillan, Glover, Morse, Lord, Paice) - 4:59
11. Evil Louie (Gillan, Glover, Morse, Lord, Paice) - 4:56
12. Bludsucker (Blackmore, Gillan, Glover, Lord, Paice) - 4:27
Θέσεις τσαρτ
Abandon (άλμπουμ)
Επίσημη κυκλοφορία: 2 Ιουνίου 1998
Τα μέλη του συγκροτήματος
Το Abandon ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 1998
Θηριανθρωπία
δεξιά|μικρογραφία|383x383εσ|Οι [[Βαλκυρίες, έχοντας ρίξει τα δέρματα κύκνου τους, εμφανίζονται ως νεαρές γυναίκες]] Θηριανθρωπία είναι η μυθολογική ικανότητα των ανθρώπινων όντων να αλλάζουν μορφή σε ζώα άλλου βιολογικού είδους μέσω της μεταμόρφωσης. Η γνωστότερη μορφή της θηριανθρωπίας βρίσκεται στις ιστορίες σχετικά με τους λυκανθρώπους.
Ο όρος προέρχεται από τις ελληνικές λέξεις θηρίο, που σημαίνει άγριο ζώο ή κτήνος, και άνθρωπος. Ορισμένες φορές χρησιμοποιείται εναλλακτικά ο όρος ζωανθρωπία. Η θηριανθρωπία αναφέρεται στη φανταστική, ή μυθολογική, ικανότητα ορισμένων ανθρώπων να μεταμορφώνονται σε ζώα. Οι θηριάνθρωποι λέγεται ότι μεταμορφώνονταν μέσω αλλαγής μορφής. Η θηριανθρωπία απαντάται στη μυθολογία ήδη από την προϊστορία, και φαίνεται να απεικονίζεται σε έργα ζωγραφικής σπηλαίου, για παράδειγμα στον Μάγο, ένα εικονόγραμμα που βρίσκεται στο σπήλαιο Λε Τρουά Φρερ στη Γαλλία.
Η θηριοκεφαλία αναφέρεται σε πλάσματα που διαθέτουν κεφάλι ζώου και ανθρωπόμορφο, ή ανθρώπινο, σώμα. Παραδείγματα αποτελούν οι μορφές των αρχαίων Αιγύπτιων θεών Ρα, Σομπέκ και Άνουβις, που είχαν κεφάλια ζώων.
Σημειώσεις
Κατηγορία:Πνευματικότητα Κατηγορία:Μυθολογία Κατηγορία:Otherkin
Μετοπρολόλη
Η μετοπρολόλη, διαθέσιμη με την εμπορική ονομασία Lopressor μεταξύ άλλων, είναι φάρμακο το οποίο δρα ως εκλεκτικός β1 αποκλειστής. Χρησιμοποιείται για τη θεραπεία της υψηλής αρτηριακής πίεσης, του θωρακικού πόνου λόγω της κακής ροής του αίματος στην καρδιά και ορισμένων καταστάσεων που περιλαμβάνουν ασυνήθιστα γρήγορο καρδιακό ρυθμό. Μειώνει αποτελεσματικά την αρτηριακή πίεση διαστέλλοντας τα αιμοφόρα αγγεία. Χρησιμοποιείται επίσης για την πρόληψη περαιτέρω καρδιακών προβλημάτων μετά από έμφραγμα του μυοκαρδίου και για την πρόληψη πονοκεφάλων σε άτομα με ημικρανίες.
Η μετοπρολόλη πωλείται σε σκευάσματα που μπορούν να λαμβάνονται από το στόμα ή να χορηγούνται ενδοφλεβίως. Το φάρμακο λαμβάνεται συνήθως δύο φορές την ημέρα. Η σύνθεση παρατεταμένης αποδέσμευσης λαμβάνεται μία φορά την ημέρα. Η μετοπρολόλη μπορεί να συνδυαστεί με υδροχλωροθειαζίδη (ένα διουρητικό) σε ένα μόνο δισκίο.
Συχνές ανεπιθύμητες ενέργειες περιλαμβάνουν: δυσκολία στον ύπνο, αίσθημα κόπωσης, λιποθυμία και κοιλιακή δυσφορία Μεγάλες δόσεις μπορεί να προκαλέσουν σοβαρή τοξικότητα. Δεν έχει αποκλειστεί ο κίνδυνος κατά τη διάρκεια της εγκυμοσύνης. Φαίνεται να είναι ασφαλές στο θηλασμό. Απαιτείται μεγαλύτερη προσοχή στη χρήση σε άτομα με ηπατικά προβλήματα ή άσθμα. Η διακοπή αυτού του φαρμάκου πρέπει να γίνει αργά για να μειωθεί ο κίνδυνος περαιτέρω προβλημάτων υγείας.
Η μετοπρολόλη παρασκευάστηκε για πρώτη φορά το 1969, κατοχυρώθηκε με δίπλωμα ευρεσιτεχνίας το 1970 και εγκρίθηκε για ιατρική χρήση το 1982. Είναι στον κατάλογο των βασικών φαρμάκων του Παγκόσμιου Οργανισμού Υγείας Διατίθεται ως γενόσημο φάρμακο. Το 2017, ήταν το έκτο πιο συχνά συνταγογραφούμενο φάρμακο στις Ηνωμένες Πολιτείες Αμερικής, με περισσότερες από 68 εκατομμύρια συνταγές.
Ιατρικές χρήσεις
Η μετοπρολόλη χρησιμοποιείται για διάφορες καταστάσεις, όπως υπέρταση, στηθάγχη, οξύ έμφραγμα του μυοκαρδίου, υπερκοιλιακή ταχυκαρδία, κοιλιακή ταχυκαρδία, συμφορητική καρδιακή ανεπάρκεια και πρόληψη ημικρανικών πονοκεφάλων. Χρησιμοποιείται συμπληρωματικά στη θεραπεία του υπερθυρεοειδισμού
Οι διαφορετικές εκδόσεις αλάτων της μετοπρολόλης, η τρυγική μετοπρολόλη και η ηλεκτρική μετοπρολόλη, έχουν εγκριθεί για διαφορετικές καταστάσεις και δεν είναι εναλλάξιμες.
Οι εκτός ετικέτας χρήσεις περιλαμβάνουν τις υπερκοιλιακή ταχυκαρδία και θυρεοειδική καταιγίδα.